open-index/open-wikipedia-markdown huggingface dataset:
মধ্যচ্ছদা

**মধ্যচ্ছদা** মানবে দেহের অভ্যন্তরস্থ একটি পর্দা বিশেষ যা বক্ষ গহ্বর (Thoracic Cavity) থেকে উদর গহ্বর(Abdominal Cavity) কে পৃথক করে রেখেছে। এই পর্দা ঐচ্ছিক মাংসপেশী দিয়ে গঠিত। ইংরাজী ভাষায় একে বলে ডায়াফ্রাম (The Diaphragm) । অঙ্গসংস্থান বিদ্যায় ডায়াফ্রাম বলতে আরও অন্যান্য পর্দা যেমন পেলভিক ডায়াফ্রাম, ইউরোজেনিটাল ডায়াফ্রাম (Urogenital Diaphragm) বোঝালেও সাধারণত মধ্যচ্ছদাকেই নির্দেশ করে। এটির আকৃতি উল্টানো বাটির মত ও মধ্যস্থল পাতলা পর্দার মত। কিন্তু চারদিকের অংশ দেহগাত্র সংলগ্ন অংশ পেশীবহুল।

## গঠন
মধ্যচ্ছদা কিছুটা উত্তল; বলা যায় গম্বুজ বা ডোমিআকৃতির একটি বিভেদক পর্দা বিশেষ। এর ঊর্দ্ধপৃষ্ঠ বক্ষগহ্বরের তলদেশ ও নিম্নপৃষ্ঠ উদরীয় গহ্বরের উপরিতল নির্মাণ করে।

ডায়াফ্রামে কিছু ছিদ্র বা ফাঁকা জায়গা আছে যার মধ্য দিয়ে কিছু কাঠামো অতিক্রম করে। এর মধ্যে তিনটি বড়-অ্যাওর্টিক বা ধমনীক,ইসোফেগিয়াল বা অন্ননালীয় ও ভেনাক্যাভাল বা শিরা এবং কিছু ছোট।

## কাজ
নিঃশ্বাস বুকের ভিতরে টানবার সময়ে মধ্যচ্ছদা-ই আমাদের প্রধান পেশী। এর পরিচালনা করে ফ্রেনিক স্নায়ু। এই স্নায়ুর তাড়নায় মধ্যচ্ছদার চারিদিকের পেশী সঙ্কুচিত হলে মধ্যচ্ছদা অনেকটা সমতল হয়ে উদরের ভিতরে নেমে আসে। ফলে বক্ষে শুন্যস্থল ও ঋণাত্মক চাপ সৃষ্টি হয়, যা প্লুরার মধ্য দিয়ে ফুসফুসে সঞ্চারিত হলে ফুসফুস প্রসারিত হয়।

শ্বসনের কাজ ছাড়াও এটি আরও কিছু কাজ করে।আন্তঃউদরীয় চাপ(Intraabdominal Pressure) বৃদ্ধির মাধ্যমে মল,মূত্র,বমি নিষ্কাশনে সাহায্য করে।
## গুরুত্ব
•মানব দেহের প্রধান শ্বাসপেশি।

•এটি ফুসফুস ও হৃৎপিন্ডকে পেটের অন্যান্য অঙ্গপ্রত্যঙ্গ থেকে পৃথক রাখে।

## তথ্যসূত্র

বিষয়শ্রেণী:মানবদেহ
বিষয়শ্রেণী:বক্ষপিঞ্জর
সব্যসাচী (দ্ব্যর্থতা নিরসন)

* "সব্য" শব্দটি বেদ থেকে আগত, এর আদি অর্থ ছিলো বাম। পরবর্তীকালে শব্দটি দ্বারা "ডান"ও বুঝানো হতো। সাচী শব্দটি এসেছে সাচ থেকে। সাচ অর্থ যথার্থ। সাচী অর্থ যথার্থী।
* অর্জুন, মহাভারতের তৃতীয় পাণ্ডব যিনি দুই হাতেই সমান দক্ষতায় তীর নিক্ষেপ করতেন, তাকে সব্যসাচী বলা হতো।
* বঙ্কিমচন্দ্র চট্টোপাধ্যায় একইসাথে সাহিত্যরচনায় এবং সমালোচনায় সমান দক্ষ ছিলেন বলে রবীন্দ্রনাথ ঠাকুর সাহিত্যে এই শব্দটি তার ক্ষেত্রে প্রথম ব্যবহার করেন।
* সৈয়দ সামসুল হক একাধারে কবিতা, নাটক, উপন্যাস, ছোটগল্প অর্থাৎ সাহিত্যের সকল শাখায় পদচারনা করেছেন এজন্য তাকে বাংলাদেশি সব্যসাচী লেখক বলা হয়। 
* সব্যসাচী (চলচ্চিত্র) শরৎচন্দ্র চট্টোপাধ্যায়ের পথের দাবী উপন্যাস অবলম্বনে চলচ্চিত্র, যার প্রধান চরিত্র ডাক্তার সব্যসাচী একজন বিপ্লবী নেতা।

বিষয়শ্রেণী:ভারতীয় পুরুষবাচক প্রদত্ত নাম
বিষয়শ্রেণী:পুরুষবাচক প্রদত্ত নাম
আপাত মান

[থাম্ব|350px|ডান|গ্রহাণু [৬৫ সাইবেল এবং দু'টি তারাসহ তাদের বিশালত্ব]]
**আপাত মান** () গ্রহ, তারা বা অন্যান্য জ্যোতিষ্কের আপাত উজ্জ্বলতার একটি পরিমাপ। পৃথিবী থেকে একটি জ্যোতিষ্কের উজ্জ্বলতা যতটুকু দেখা যায় তার পরিমাপকে আপাত উজ্জ্বলতা বলে। এটি উজ্জ্বলতার একটি শ্রেণী বা প্রভা। একটি জ্যোতিষ্ক যত উজ্জ্বল হয় তার আপাত মান তত কম হয়।

## উল্লেখযোগ্য আকাশীয় বস্তুর টেবিল

|}

## তথ্যসূত্র

## বহিঃসংযোগ
* The astronomical magnitude scale (International Comet Quarterly)

বিষয়শ্রেণী:পর্যবেক্ষণমূলক জ্যোতির্বিজ্ঞান
বিষয়শ্রেণী:পরিমাপের লগারিদমীয় মাপনী
সিরিয়ার জাতীয় পতাকা

## ইতিহাস
বিভিন্ন সময়ে সিরিয়া মোট ৬ বার জাতীয় পতাকা প্রবর্তন করে। অবশ্য ৬ বারে ৬টি আলাদা নয়, বরং ৪টি ভিন্ন নকশার পতাকা ব্যবহার করা হয়।

সিরিয়ার প্রথম জাতীয় পতাকা ১৯২০ সালে চালু হয়। এটি জর্ডানের জাতীয় পতাকার সাদা ও সবুজ অংশ দুটির অবস্থান পাল্টে তৈরি করা হয়। বর্ণ ও নকশা নেয়া হয়ে ছিলো নিখিল-আরব পতাকা হতে। তারকা গুলি নির্দেশ করছিলো যে, সিরিয়া প্যান আরব বর্ণ ব্যবহারকারী প্রথম দেশ। ফরাসিরা যখন সিরিয়া অধিকার করে নিজেদের ম্যান্ডেট বা শাসনে রাখে, তখন এর পতাকা হিসাবে নীল রঙের একটি পতাকা চালু হয়। এর কেন্দ্রে একটি সাদা বৃত্ত, এবং কোনায় একটি ফরাসি পতাকা ছিল। এক মাস পরে পতাকাটি পাল্টে সবুজ-সাদা-সবুজ বর্ণের অনুভূমিক তিনটি অংশ বিশিষ্ট পতাকা প্রবর্তিত হয়, যার পার্শ্বে ফরাসি তেরঙ্গা পতাকা ছিল। এই পতাকাটি ১৯২৫ হতে ১৯৩৬ সাল পর্যন্ত ব্যবহার করা হয়।

এর পর পতাকাটি সবুজ, সাদা, কালো বর্ণের অনুভূমিক অংশ বিশিষ্ট নকশায় পাল্টে নেয়া হয়। এর কেন্দ্রের সাদা অংশে তিনটি লাল রঙের পাঁচ কোনা তারকা ছিলো। ফরাসি-সিরীয় চুক্তির মাধ্যমে সিরিয়া আংশিক স্বাধীনতা অর্জনের পর এই পতাকাটি চালু হয়।

১৯৪৪ সালে সিরিয়া পূর্ণ স্বাধীনতা অর্জনের পরে সবুজ-সাদা-কালো পতাকাটি ব্যবহার করা অব্যাহত থাকে। ১৯৫৮ সালে সিরিয়া ও মিশর যুক্ত হয়ে সংযুক্ত আরব প্রজাতন্ত্র নামের দেশ গঠন করে। এসময় হতে চালু হয় লাল-সাদা-কালো পতাকা, যার কেন্দ্রস্থলে দুইটি সবুজ তারকা আছে।

১৯৬১ সালে সিরিয়া যখন এই যুক্ত প্রজাতন্ত্র ত্যাগ করে, তখন অল্প সময়ের জন্য পূর্বের সবুজ-সাদা-কালো পতাকা আবার চালু হয়। তবে ১৯৬৩ সালের বাথ পার্টির অভ্যুত্থানের পরে লাল-সাদা-কালো পতাকা, যার কেন্দ্রস্থলে ছিলো ৩টি সবুজ তারকা, আবার চালু হয়। (একই পতাকা ঐসময় ইরাক ব্যবহার করতো)। ১৯৭১ সালে লাল-সাদা-কালো পতাকা প্রবর্তিত হয়, যার কেন্দ্রস্থলে একটি সোনালী ঈগল পাখি ছিলো। এসময় সিরিয়া, মিশর ও লিবিয়া একত্রে ফেডারেশন অফ আরব রিপাবলিক নামের যুক্তরাজ্যে পরিণত হয়েছিলো।

১৯৮০ সাল হতে বর্তমানের লাল-সাদা-কালো পতাকা, যার কেন্দ্রে দুটি সবুজ তারকা আছে, তা আবার চালু হয়।

## তাৎপর্য
পতাকার বর্ণগুলি আরবদের চিরন্তন বর্ণ হিসাবে স্বীকৃত। এধরনের বর্ণ ইয়েমেন, মিশর, সুদান এবং ইরাকের জাতীয় পতাকায় দেখা যায়। কেন্দ্রের দুইটি তারকা মিশর ও সিরিয়ার প্রতীক, যারা মিলে সংযুক্ত আরব প্রজাতন্ত্র গঠন করেছিলো। সবুজ বর্ণটি ফাতেমীয় খলিফাদের, সাদাটি উমাইয়া খলিফাদের, এবং কালো বর্ণটি আব্বাসীয় খলিফাদের প্রতীক। লাল বর্ণটি শহীদদের রক্তের প্রতীক।

## আরও দেখুন

## বহিঃসংযোগ
* সিরিয়ার পতাকার ইতিহাস

বিষয়শ্রেণী:সিরিয়া
বিষয়শ্রেণী:দেশ অনুযায়ী পতাকা
বিষয়শ্রেণী:সিরিয়ার জাতীয় প্রতীক
বিষয়শ্রেণী:এশিয়ার পতাকা
সিলিকন ডাই অক্সাইড

**সিলিকন ডাই-অক্সাইড** () একটি রাসায়নিক যৌগ যা সিলিকনের অক্সাইড। এটি সিলিকা (Silica) নামেও পরিচিত। এর রাসায়নিক সংকেত । প্রকৃতিতে এটি বালু, কিংবা অর্ধ-মূল্যবান, দানাদার কোয়র্ট্‌স্‌  আকারে পাওয়া যায়। এছাড়া ডাইঅ্যাটম নামের এক ধরনের শৈবালের কোষপ্রাচীরেও এর দেখা মেলে। সিলিকা ভূ-পৃষ্ঠের সবচেয়ে সহজলভ্য খনিজ পদার্থ।

সিলিকা বিভিন্ন ধরনের কাচ এবং কংক্রিট প্রস্তুতে ব্যবহার করা হয়।

বিষয়শ্রেণী:অজৈব যৌগ
বিষয়শ্রেণী:অক্সাইড খনিজ
বিষয়শ্রেণী:সিলিকন যৌগ
বিষয়শ্রেণী:অক্সাইড
বিষয়শ্রেণী:অক্সিজেন যৌগ
বিষয়শ্রেণী:সিরামিক উপকরণ
বিষয়শ্রেণী:উচ্চতাপসহ উপাদান
বিষয়শ্রেণী:ই-সংখ্যায়িত খাদ্যে সংযোজিত দ্রব্য
বিষয়শ্রেণী:আন্তর্জাতিক কর্কটরোগ গবেষণা সংস্থার তালিকাভুক্ত ১ম দলের কর্কটরোগ উৎপাদক
টেক্সাস ইন্সট্রুমেন্টস

**টেক্সাস ইন্সট্রুমেন্ট্‌স** একটি মার্কিন ইলেক্ট্রনিক্স কোম্পানি। এটি মূলত সেমিকন্ডাক্টর মাইক্রোচিপ নির্মাণ করে থাকে। এর প্রধান কার্যালয় মার্কিন যুক্তরাষ্ট্রের টেক্সাস অঙ্গরাজ্যের ডালাস শহরে অবস্থিত।

## তথ্যসূত্র

## বহিঃসংযোগ
* **[http://www.ti.com Texas Instruments]**
* Texas Instruments calculator subdomain
* DLP website
* TI Key Innovations
* www.datamath.org has a lot of information on ancient TI pocket calculators
* The most extensive TI calculator program/information archive
* The most "helpful" TI calculator forum/community

বিষয়শ্রেণী:টেক্সাস ইনস্ট্রুমেন্ট্‌স
বিষয়শ্রেণী:অর্ধপরিবাহী প্রস্তুতকারক কোম্পানি
বিষয়শ্রেণী:১৯৩০-এ প্রতিষ্ঠিত
বিষয়শ্রেণী:কম্পিউটার মেমোরি কোম্পানি
বিষয়শ্রেণী:মার্কিন যুক্তরাষ্ট্রের ইলেকট্রনিক্স কোম্পানি
বিষয়শ্রেণী:১৯৩০-এ প্রতিষ্ঠিত মার্কিন কোম্পানি
বিষয়শ্রেণী:নিউ ইয়র্ক স্টক এক্সচেঞ্জে তালিকাভুক্ত প্রাক্তন কোম্পানি
বিষয়শ্রেণী:মার্কিন যুক্তরাষ্ট্রের কম্পিউটার কোম্পানি
টিআই (দ্ব্যর্থতা নিরসন)

**টিআই** বা (**TI**) দ্বারা বোঝানো যেতে পারেঃ

## স্থান
* টিআই, ওকলাহোমা

## উদ্ভিদ
* টিআই, *[[Cordyline fruticosa]]*-এর পলিনেশীয় নাম
* টিআই কুকা, নিউজিল্যান্ডের বাঁধাকপি গাছ

## দর্শন
* টিআই (ধারণা), শব্দটি অর্থ "পদার্থ" (體) চিনায়
* টিআই, প্রাচীন সুইডিশ বানানে Týr, নর্স পুরাণের দেবতা

## ব্যক্তিত্ব
* টি.আই. (জন্ম ১৯৮০), মার্কিন র‍্যাপ সঙ্গীত শিল্পী
* টি.আই., অস্ট্রেলীয় ফুটবল খেলোয়াড় স্টিফেন মাইকেল-এর ডাক নাম

## আদ্যক্ষরসমস্টি এবং কোড
* টিআই পর্যটন তথ্য
* টিআই, তাইওয়ানের স্বাধীনতা, একটি রাজনৈতিক আন্দোলন
* টিআই, তঘমা-ই-ইমতিয়াজ, পাকিস্তানি বেসামরিক সম্মাননা

### কোড
* টিআই, তিগ্রিনিয়া ভাষা আইএসও ৬৩৯-১ কোড
* টিআই, টোল এয়ার আইএটিএ বিমান নকশাকারী

### সংগঠন
* টিআই, টেক্সাস ইনস্ট্রুমেন্ট্‌স, একটি মার্কিন ইলেকট্রনিক্স কোম্পানি
* টিআই গ্রুপ, পূর্বে টিউব ইনভেস্টমেন্টস হিসাবে পরিচিত একজন ইংরেজ ইঞ্জিনিয়ারিং কোম্পানি
* টিআই, টাইগার ইন, একটি প্রিন্সটন বিশ্ববিদ্যালয়ের খাওয়ার ক্লাব
* টিআই, ট্রান্সপারেন্সি ইন্টারন্যাশনাল, একটি দুর্নীতি-বিরোধী আন্তর্জাতিক সংস্থা

### স্থানসমূহ
* টিআই, থাউজেন্ড আইল্যান্ডস, একটি স্থান

### বিজ্ঞান ও ঔষধ
* তাপীয় অস্থিরতা
* টিআই, চিকিত্সাগত সূচক
* টাইটানিয়াম (সংক্ষিপ্ত রূপ "টিআই"), রাসায়নিক উপাদানের পারমাণবিক সংখ্যা ২২
* টেকনিক্যাল ইনফরমেটিক্স, একটি কম্পিউটার প্রকৌশল
ক্যান্ডেলা

[থাম্ব|২৯০×২৯০পিক্সেল|[দীপন কার্যকারিতার ফাংশন|আপেক্ষিক উজ্জ্বলতার ফটোটপিক (কালো রেখা) এবং স্কোটপিক (সবুজ রেখা)  ফাংশন। এই ফটোটপিকে সিআইই ১৯৩১ আদর্শ মান 
 (নিখুঁত কালো রেখা), জাড-ভসের ১৯৭৮ সনের পরিমার্জনকৃত উপাত্ত (ড্যাশ রেখা) সেই সাথে শার্প, স্টোকম্যান, জাগলা ও জেগলের ২০০৫ সনের উপাত্ত  (ডট রেখা) অন্তর্ভুক্ত করা হয়েছে। অনভূমিক অক্ষ ন্যানোমিটারে তরঙ্গ দৈর্ঘ্য নির্দেশ করা হয়েছে।]]

**ক্যান্ডেলা** হলো কোন আলোক উৎসের দীপন তীব্রতা পরিমাপের এস আই একক (সংকেত cd)
১৯৭৯ সালে সংঘটিত এস আই একক নির্ধারক ষোড়শ জেনারাল কনফারেন্স অফ ওয়েটস আন্ড মেজারসের সংজ্ঞাঃ
"The candela is the luminous intensity, in a given direction, of a source that emits monochromatic radiation of frequency 540×1012 hertz and that has a radiant intensity in that direction of 1/683 watt per steradian." অর্থাৎ কোন ৫৪০×১০১২ হার্জ কম্পাঙ্কের শুদ্ধ এক-কম্পাঙ্ক আলোক উৎসের দীপ্তির বিকীরণ তীব্রতা ১/৬৮৩ ওয়াট/স্টেরাডিয়ান হলে তার ঔজ্জ্বল্য তীব্রতাকে এক ক্যান্ডেলা বলে হবে।

মানব চোখ সাধারণত ৪০০ থেকে ৭০০ ন্যানোমিটার কম্পাংকের আলো সমূহ দেখতে পায়। কম্পাংক ৫৪০ টেরা (১০১২) হার্জ মানে তরঙ্গদৈর্ঘ ৫৫৫ ন্যানোমিটার যা সবুজ। আমাদের চোখ সবুজ আলোতে সবচেয়ে সংবেদনশীল। সাধারণ মোমবাতি ১ ক্যান্ডেলার মত আলো দেয়। একটি ১০০ ওয়াটের incandescent light bulb ১২০ ক্যান্ডেলা সমপরিমাণ আলো বিতরন করে। ফোকাস LED (মোবাইল এর টর্চ) তে ২০০০ mcd এর বেশি আলো হয়।

## তথ্যসূত্র
Arnob

বিষয়শ্রেণী:এসআই একক
লংকাওয়ে

right|thumb|250px|লংকাওয়ে এর চিহ্ন
**লংকাওয়ে**, (মালয়: *লংকাওয়ে পারমেটা কেদাহ*, ) দাপ্তরিকভাবে **লংকাওয়ে দ্য জুয়েল অব কেদাহ** নামে পরিচিত; উত্তর-পশ্চিম মালয়েশিয়ার উপকূল থেকে ৩০ কিমি দূরে আন্দামান সাগর ১০৪টি দ্বীপমালা নিয়ে গঠিত। দ্বীপগুলি মালয়েশিয়ার কেদাহ প্রদেশের অন্তর্গত। সর্ববৃহৎ দ্বীপটিও লইংকাওয়ে দ্বীপ নামে পরিচিত। দ্বীপটি শুল্কমুক্ত। দ্বীপে যাতায়াতের একমাত্র ব্যবস্থা হল বিমান এবং ফেরী।

## চিত্তাকর্ষক স্থান
পুলাও পায়ার দ্বীপ
পালাউ মেরিন পার্ক
দাতান লাং
তামান বুইয়া ল্যাংকাউয়ি
ল্যাঙকাউয়ি পাখি স্বর্গ
কুয়াহ মল

## গ্যালারি

Image:Malaysia Lankawei 2.JPG|লংকাওয়ে
Image:Malaysia Lankawei 3.JPG|লংকাওয়ে
Image:Malaysia Lankawei 5.JPG|লংকাওয়ে
Image:Malaysia Lankawei.JPG|লংকাওয়ে
Image:Malaysia Pulau Payar.JPG|পুলাও পায়ার দ্বীপ


## আরও দেখুন

বিষয়শ্রেণী:মালয়েশিয়া
বিষয়শ্রেণী:মালয়েশিয়ার শহর
বিষয়শ্রেণী:বৈশ্বিক জিওপার্ক নেটওয়ার্কের সদস্য
পুলাও পায়ার দ্বীপ

right|thumb|250px|পুলাও পায়ার দ্বীপ
**পুলাউ পায়ার** (Pulau Payar) মালাক্কা প্রণালীতে মালয়েশিয়ার কেদাহ প্রদেশের কাছে অবস্থিত অনেকগুলি দ্বীপের একটি। এটি অপেক্ষাকৃত বেশি পরিচিত লাংকাউই নামের দ্বীপপুঞ্জটির দক্ষিণে অবস্থিত। পুলাউ পায়ার একটি সামুদ্রিক পার্ক বা উদ্যান, ফলে এখানকার জলজ জীবন সুরক্ষিত। পুলাউ পায়ারের প্রবাল সুখ্যাত। এখানে ডাইভিং ও স্নর্কেলিঙের ব্যবস্থা আছে।

বিষয়শ্রেণী:কেদাহ
বিষয়শ্রেণী:মালয়েশিয়ার দ্বীপ
রোসেনবরি দূর্গ

**রোসেনবরি দুর্গ**  (ডেনীয়: Rosenborg Slot) ডেনমার্কের রাজধানী কোপেনহেগেনে অবস্থিত একটি দুর্গ। দুর্গটি মূলত ডেনমার্কের রাজা চতুর্থ ক্রিশ্চিয়ানের গ্রীষ্মকালীন বাড়ি হিসেবে ১৬০৬ সালে নির্মিত হয়েছিল। ওলন্দাজ রেনেসাঁ স্থাপত্যশৈলীতে নির্মিত দুর্গটি পরে বেশ কয়েকবার পুনঃবর্ধন করা হয় এবং ১৬২৪ সালে বর্তমান অবস্থায় আসে। স্থপতি বের্টেল ল্যাং ও হান্স ভ্যান স্টিনউইঙ্কেল দুর্গের নকশা প্রণয়ন করেন।

বিষয়শ্রেণী:কোপেনহেগেনের ভবন ও স্থাপনাসমূহ
বিষয়শ্রেণী:ডেনমার্কের দুর্গ
বিষয়শ্রেণী:১৬২৪ সালের স্থাপত্য
বিষয়শ্রেণী:কোপেনহেগেনের জাদুঘর
হিমছড়ি

**হিমছড়ি** বাংলাদেশের চট্টগ্রাম বিভাগের কক্সবাজার জেলায় অবস্থিত একটি পর্যটনস্থল। কক্সবাজার থেকে এটি ১২ কিলোমিটার দূরে অবস্থিত। হিমছড়ির একপাশে রয়েছে সুবিস্তৃত সমুদ্র সৈকত আর অন্যপাশে রয়েছে সবুজ পাহাড়ের সারি। হিমছড়িতে একটি জলপ্রপাত রয়েছে যা এখানকার প্রধান পর্যটন আকর্ষণ। যদিও বর্ষার সময় ছাড়া অন্যান্য অনেক সময়ই ঝরণায় পানি থাকে না বা শুষ্ক থাকে। তবুও প্রাকৃতিক পরিবেশ হিসেবে হিমছড়ি, পর্যটকদের অনন্য এক আকর্ষণ।

## চিত্রশালা

চিত্র:Himchari 2.jpg|হিমছড়ি: আকাশ, সাগর, পাহাড়ের অপূর্ব বন্ধন
চিত্র:Himchari-Waterfalls-2010.jpg|হিমছড়ির জলপ্রপাত
চিত্র:সাম্পান হিমছড়ি ২০১০.jpg|হিমছড়ির উপকূলে সাম্পানের বিশ্রাম
চিত্র:Himchari 1.jpg|হিমছড়ি সমুদ্র সৈকত
চিত্র:Coxbazar Himchari 1.JPG|পর্যটকদের বিশ্রামাস্থান
চিত্র:River flow himchari.jpg|হিমছড়ির উপকূল
File:হিমছড়ি জলপ্রপাত.jpg|হিমছড়ি জলপ্রপাত, কক্সবাজার


## তথ্যসূত্র

## বহিঃসংযোগ

বিষয়শ্রেণী:বাংলাদেশের দর্শনীয় স্থান
বিষয়শ্রেণী:কক্সবাজার জেলা
নীলসাগর

**নীলসাগর,** বাংলাদেশের একটি ঐতিহাসিক দিঘি যা নীলফামারী জেলা সদর থেকে উত্তর-পশ্চিমে ১৪ কিলোমিটার দূরে গোড়গ্রাম ইউনিয়নে অবস্থিত। এটি ‘বিরাট দিঘি’ ও 'বিন্না দিঘি' নামেও পরিচিত। স্বাধীনতার পর নীলসাগর নামে ব্যাপক পরিচিতি লাভ করে এবং বর্তমানে এখানে ব্যাপক সংস্কার করে ভ্রমণ পিপাসুদের চিত্তবিনোদনের ব্যবস্থা করা হয়েছে। প্রতি বছর শীত মৌসুমে এখানে অসংখ্য অতিথি পাখির সমাগম ঘটে। বাংলাদেশের প্রত্নতত্ত্ব অধিদপ্তর দিঘিটির শান বাঁধানো ঘাটটিকে একটি সংরক্ষিত পুরাকীর্তি হিসেবে তালিকাভূক্ত করেছে।

## অবস্থান
সদর উপজেলার জিরো পয়েন্ট চৌরঙ্গী মোড় থেকে উত্তর-পশ্চিম কোণে ১৪ কিলোমিটার দূরে গোড়গ্রাম ইউনিয়নের ধোবাডাঙ্গা মৌজায় ৫৩.৯০ একর জমির ওপর নীলসাগরের অবস্থান। এর জলভাগ ৩২.৭০ একর এবং চারদিকের পাড়ের জমির পরিমাণ ২১ একরের মতো।

## ইতিহাস
মনে করা হয় ঐতিহাসিক বৈদিক রাজা বিরাট এই দিঘি খনন করেন এবং তা বিরাট দিঘি হিসাবে পরিচিত ছিল। পরবর্তীকালে বিন্না দিঘি নামেও পরিচিতি পায়। আনুমানিক খ্রিস্টপূর্ব অষ্টম শতাব্দীর কোন এক সময়ে এ জলাশয়টির খননকাজ শুরু হয়েছিল। বিরাট দিঘির কালক্রমে এ দিঘিটি বিরাট দিঘি, বিল্টা দিঘি এবং অবশেষে বিন্না দিঘি হিসেবে পরিচিতি লাভ করে। কারো কারো মতে রাজা বিরাট তার বিশাল গরুর পালের জন্য পানির সংস্থান করতেই এ দিঘি খনন করেন এবং তার কন্যা বিন্নাবতীর নামে এর নামকরণ করেন। পরবর্তীতে ১৯৭৯ সালে নীলফামারীর তৎকালীন মহকুমা প্রশাসক ও অবসর প্রাপ্ত সচিব এম.এ জব্বার কর্তৃক এই দিঘিকে পর্যটনক্ষেত্র হিসেবে পরিচিত করতে কিছু পদক্ষেপ গ্রহণ করা হয় ও নীলফামারীর নামানুসারে বিন্না দিঘির পরিবর্তে এর নামকরণ করা হয় নীলসাগর।

## নীলসাগরের আকর্ষণ
প্রাকৃতিক সৌন্দর্যের জন্যই মূলত নীলসাগর বিখ্যাত। এর পাড়ে রয়েছে নারকেল, বনবাবুল, আকাশমণি, মেহগনি, শিশুসহ অজানা-অচেনা হরেকরকম ফুল ও ফলের সারি সারি বৃক্ষরাজি। পাশেই রয়েছে একটি ছোট পার্ক। ১৯৯৮ সালে এ এলাকাকে পাখির অভয়ারণ্য ঘোষণা করা হয়। ১৯৯৯ সালে তৎকালীন ভূমি মন্ত্রণালয়ের প্রতিমন্ত্রী আলহাজ্ব রাশেদ মোশারফ এ অভয়ারণ্যের উদ্বোধন করেন।

এখানে প্রতি বছর চৈত্রসংক্রান্তি উপলক্ষে সনাতন (হিন্দু) সম্প্রদায় বারুণী স্নান উৎসবের আয়োজন করে থাকে। দিঘির পাশেই সরকারের অনুদানে একটি রেস্টহাউজ স্থাপন করা হয়েছে।

## তথ্যসূত্র

বিষয়শ্রেণী:বাংলাদেশের জলাভূমি
বিষয়শ্রেণী:নীলফামারী জেলার দর্শনীয় স্থান
বিষয়শ্রেণী:রংপুর বিভাগের দর্শনীয় স্থান
বিষয়শ্রেণী:বাংলাদেশের দর্শনীয় স্থান
মোস্তফা কামাল (বিচারপতি)

**বিচারপতি মোস্তফা কামাল** (৯ মে ১৯৩৩ - ৫ জানুয়ারি ২০১৫) ছিলেন বাংলাদেশের একজন প্রখ্যাত আইনবিদ এবং ৯ম প্রধান বিচারপতি।

## জন্ম ও পারিবারিক পরিচিতি
বিচারপতি মোস্তফা ১৯৩৩ সালের ৯ মে নীলফামারী জেলার ডোমার উপজেলায় জন্ম গ্রহণ করেন৷ তিনি প্রখ্যাত পল্লিগীতি গায়ক আব্বাস উদ্দীনের ছেলে৷ সংগীতশিল্পী নাশিদ কামাল তার মেয়ে। কণ্ঠশিল্পী মুস্তাফা জামান আব্বাসী ও ফেরদৌসী রহমান তার মেজ ভাই ও একমাত্র বোন।

## শিক্ষাজীবন
তিনি ছাত্র জীবনে অত্যন্ত মেধাবী ছাত্র ছিলেন৷ তিনি ১৯৪৮ সালে ঢাকা কলেজিয়েট স্কুল থেকে মেট্রিকুলেশন পরীক্ষায় অংশগ্রহণ করে ৭ম স্থান অধিকার করেন এবং জগন্নাথ কলেজ থেকে ১৯৫০ সালে উচ্চ মাধ্যমিক পরীক্ষায় অংশগ্রহণ করে ৫ম স্থান অধিকার করেন৷ পরবর্তীকালে ১৯৫৩ ও ১৯৫৪ সালে তিনি ঢাকা বিশ্ববিদ্যালয় থেকে রাষ্ট্রবিজ্ঞানে প্রথম শ্রেণীতে প্রথম স্থান অধিকার করে বি. এ. (অনার্স) ও এম. এ. ডিগ্রী অর্জন করেন৷ এছাড়া তিনি লন্ডন স্কুল অব ইকোনোমিকস্ এন্ড পলিটিকাল সাইন্স থেকে পলিটিকাল ইকোনোমিকস্ বিষয়ে এম. এস. সি. ডিগ্রী অর্জন করেন এবং ১৯৫৯ সালে লিংকনস্‌-ইন থেকে বার আ্যট ল' ডিগ্রী লাভ করেন৷

## কর্মজীবন
বিচারপতি মোস্তফা কামাল বার এ্যাট ল' ডিগ্রি লাভ করে আইনজীবী হিসাবে বাংলাদেশ হাইকোর্টে যোগদান করেন। তিনি হাইকোর্টে বিচারপতি নিযুক্ত হন। সর্বশেষ প্রধান বিচারপতির দায়িত্বপালন শেষে তিনি অবসর গ্রহণ করেন। ১৯৭৯ সালে হাইকোর্টের এবং ১৯৮৯ আপীল বিভাগের বিচারপতি নিযুক্ত হন। দশবছর পর ১৯৯৯ সালের জুন মাসে প্রধান বিচারপতি নিযুক্ত হন। ২০০০ সালের পয়লা জানুয়ারি অবসর গ্রহণ করেন। তিনি আইন কমিশনের চেয়ারম্যানের দায়িত্বও পালন করেন।

## রচনাবলী
বিচারপতি মোস্তফা কামালের একটি বই প্রকাশিত হয়। 'আমার কিছু বলা' শীর্ষক বইটি তার স্মৃতিগদ্য।

## পুরস্কার ও সম্মাননা

## মৃত্যু
তিনি ২০১৫ সালের ৫ জানুয়ারি ঢাকার গুলশানে নিজ বাসায় হৃদরোগে আক্রান্ত হয়ে মৃত্যুবরণ করেন।

## আরো দেখুন
* বাংলাদেশ সুপ্রীম কোর্ট
* প্রধান বিচারপতি
* বাংলাদেশের প্রধান বিচারপতি
* বাংলাদেশের প্রধান বিচারপতিবৃন্দের তালিকা
* আব্বাসউদ্দীন আহমদ
* ফেরদৌসী রহমান

## তথ্যসূত্র

## বহিঃসংযোগ

বিষয়শ্রেণী:১৯৩৫-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:ঢাকা কলেজিয়েট স্কুলের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী বিচারক
বিষয়শ্রেণী:বাংলাদেশের প্রধান বিচারপতি
বিষয়শ্রেণী:নীলফামারী জেলার ব্যক্তি
বিষয়শ্রেণী:জগন্নাথ কলেজের প্রাক্তন শিক্ষার্থী
বিষয়শ্রেণী:১৯৩৩-এ জন্ম
বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী
বিষয়শ্রেণী:বাংলাদেশের অ্যাটর্নি জেনারেল
বিষয়শ্রেণী:বাংলাদেশ সুপ্রীম কোর্টের বিচারপতি
বিষয়শ্রেণী:আজিমপুর গোরস্থানে সমাধিস্থ
বিষয়শ্রেণী:ভারতীয় বংশোদ্ভূত বাংলাদেশী ব্যক্তি
বিষয়শ্রেণী:বাংলাদেশী আইনজীবী
বিষয়শ্রেণী:বাংলাদেশী মুসলিম
বিষয়শ্রেণী:বাঙালি মুসলিম
আনসাইক্লোপিডিয়া

**আনসাইক্লোপিডিয়া** একটি উন্মুক্ত বিশ্বকোষ যা যে কেউই সম্পাদনা করতে পারে। তবে এর বিশেষ এবং ব্যতিক্রমী বৈশিষ্ট্য হল এখানে কোন সত্য তথ্য দেয়া হয়না বরং বিভিন্ন ঘটনা ও তথ্যকে বিকৃত এবং ব্যাঙ্গাত্মক করে তুলে ধরা হয়। মূলত উইকিপিডিয়া-কে বিদ্রুপ করার জন্যই এই ওয়েবসাইটটি তৈরি করা হয়েছে। ২০০৫ সালের জানুয়ারি মাসে *জোনাথন হুয়াং* এবং অপর একজন বেনামী ('Stillwaters' বা 'Euniana' নামে পরিচিত) ব্যক্তি এই ওয়েবসাইটটি প্রকাশ করেন।  এর ইংরেজি সংস্করণে প্রায় ৩০,০০০ নিবন্ধ রয়েছে যা পর্তুগিজ সংস্করণের পরে দ্বিতীয়। 

## তথ্যসূত্র

## বহিঃসংযোগ
* **[http://en.uncyclopedia.co/wiki/Main_Page আনসাইক্লোপিডিয়া]**
* পাতা আনসাইক্লোপিডিয়া প্রধান পাতা]
* আনসাইক্লোপিডিয়ার নির্বাচিত নিবন্ধসমূহ
* আনসাইক্লোমিডিয়া ফাউন্ডেশনের ওয়েবসাইট
* h2g2's আনসাইক্লোপিডিয়ার নির্দেশিকা

বিষয়শ্রেণী:২০০৫-এ প্রতিষ্ঠিত ইন্টারনেট সম্পত্তি
বিষয়শ্রেণী:মিডিয়াউইকি ওয়েবসাইট
বিষয়শ্রেণী:অনলাইন বিশ্বকোষ
বিষয়শ্রেণী:ব্যঙ্গাত্মক ওয়েবসাইট
বিষয়শ্রেণী:উইকি সম্প্রদায়
বিষয়শ্রেণী:উইকিসমূহ
লুচিয়ানো ফ্লোরিদি

thumb|right|200px|লুচিয়ানো ফ্লোরিদি
**লুচিয়ানো ফ্লোরিদি** (ইতালীয় Luciano Floridi) (নভেম্বর ১৬, ১৯৬৪) যুক্তরাজ্যের অক্সফোর্ড বিশ্ববিদ্যালয়ে কর্মরত একজন ইতালীয় দার্শনিক, যিনি তথ্যবিজ্ঞান শিষ্টাচার (information ethics) বিষয়ের দর্শনের প্রবক্তা।

## তথ্যসূত্র

## বহিঃসংযোগ
* Home page and articles online
* Interview for the American Philosophical Association — ''Philosophy And Computing Newsletter''
* Biography, in English
* Biography, in Italian, from ''Cervelli in Fuga'' (Roma: Accenti, 2001)

বিষয়শ্রেণী:ইতালীয় দার্শনিক
বিষয়শ্রেণী:১৯৬৪-এ জন্ম
বিষয়শ্রেণী:২০শ শতাব্দীর প্রাবন্ধিক
বিষয়শ্রেণী:২১শ শতাব্দীর প্রাবন্ধিক
বিষয়শ্রেণী:বিশ্লেষক দার্শনিক
বিষয়শ্রেণী:কৃত্রিম বুদ্ধিমত্তা গবেষক
বিষয়শ্রেণী:জীবিত ব্যক্তি
বিষয়শ্রেণী:সংস্কৃতির দার্শনিক
বিষয়শ্রেণী:শিক্ষার দার্শনিক
বিষয়শ্রেণী:ইতিহাসের দার্শনিক
বিষয়শ্রেণী:বিজ্ঞানের দার্শনিক
বিষয়শ্রেণী:সামাজিক বিজ্ঞানের দার্শনিক
বিষয়শ্রেণী:প্রযুক্তির দার্শনিক
বিষয়শ্রেণী:রোমের সাপিয়েঞ্জা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সামাজিক দার্শনিক
বিষয়শ্রেণী:পাশ্চাত্য সভ্যতার তাত্ত্বিক
বিষয়শ্রেণী:বিশ্বায়ন বিষয়ক লেখক
বিষয়শ্রেণী:২০শ শতাব্দীর ইতালীয় প্রাবন্ধিক
বিষয়শ্রেণী:২১শ শতাব্দীর ইতালীয় দার্শনিক
বিষয়শ্রেণী:২০শ শতাব্দীর ইতালীয় দার্শনিক
বিষয়শ্রেণী:ওয়ারউইক বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কৃত্রিম বুদ্ধিমত্তার দর্শন
বিষয়শ্রেণী:ইতালীয় নীতিবিদ
সংযুক্ত আরব আমিরাতের জাতীয় পতাকা

[thumb|200px|right|[চিত্র:FIAV 111111.svg|23px পতাকা অনুপাত: ১:২]]
[thumb|200px|right|[চিত্র:FIAV 000100.svg|23px বেসামরিক পতাকা। অনুপাত: ১:২]]
সংযুক্ত আরব আমিরাতের জাতীয় পতাকা ১৯৭১ সালের ২রা ডিসেম্বর তারিখ হতে প্রবর্তিত হয়।

এতে আরবদের চিরন্তন বর্ণ লাল, সবুজ, ও কালো ব্যবহার করা হয়েছে। এগুলি আরব জাতির ঐক্যের প্রতীক।

এছাড়াও এই বর্ণগুলির নিম্নলিখিত তাৎপর্য রয়েছে:
* সবুজ: উর্বরতা
* সাদা: নিরপেক্ষতা
* কালো: দেশের মধ্যে পাওয়া তৈল সম্পদ

দেশের বাণিজ্যিক জাহাজগুলি বেসামরিক পতাকা উত্তোলন করতে পারে। এটি লাল বর্ণের একটা পতাকা, যার মধ্যে জাতীয় পতাকাটি এক পাশে যুক্ত আছে।

## আরও দেখুন

## বহিঃসংযোগ
* ১৯৭১ সালের ২রা ডিসেম্বর প্রথম পতাকা উত্তোলনের ছবি

বিষয়শ্রেণী:দেশ অনুযায়ী পতাকা
বিষয়শ্রেণী:সংযুক্ত আরব আমিরাত
বিষয়শ্রেণী:এশিয়ার পতাকা
বিষয়শ্রেণী:জাতীয় পতাকা
ছাওলা

থাম্ব|ধর্মেন্দ্র প্রধান দক্ষিণ পশ্চিম দিল্লির ছাওলাতে বর্ডার সিকিউরিটি ফোর্সের (বিএসএফ) ক্যাম্পাসে রান্নাঘরে পিএনজি সরবরাহের উদ্বোধন করছেন
**ছাওলা** (), ভারতের ন্যাশনাল ক্যাপিটাল টেরিটোরি অফ দিল্লী রাজ্যের দক্ষিণ পশ্চিম জেলার একটি শহর ।

## জনসংখ্যার উপাত্ত
ভারতের ২০০১ সালের আদমশুমারি অনুসারে ছাওলা শহরের জনসংখ্যা হল ৯০৪৭ জন। এর মধ্যে পুরুষ ৫৭%, এবং নারী ৪৩%।

এখানে সাক্ষরতার হার ৭৭%, । পুরুষদের মধ্যে সাক্ষরতার হার ৮৩%, এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে ছাওলা এর সাক্ষরতার হার বেশি।

এই শহরের জনসংখ্যার ১৩% হল ৬ বছর বা তার কম বয়সী।

## তথ্যসূত্র


বিষয়শ্রেণী:দিল্লির পাড়া
চিল্লা সরোদা বাঙ্গার

**চিল্লা সারদা বাঙার** (), ভারতের ন্যাশনাল ক্যাপিটাল টেরিটোরি অফ দিল্লী রাজ্যের পূর্ব জেলার একটি শহর ।

## জনসংখ্যার উপাত্ত
ভারতের ২০০১ সালের আদমশুমারি অনুসারে চিল্লা সারদা বাঙার শহরের জনসংখ্যা হল ৬৫,৯৬৯ জন। এর মধ্যে পুরুষ ৫৬%, এবং নারী ৪৪%।

এখানে সাক্ষরতার হার ৭০%, । পুরুষদের মধ্যে সাক্ষরতার হার ৭৬%, এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে চিল্লা সারদা বাঙার এর সাক্ষরতার হার বেশি।

এই শহরের জনসংখ্যার ১৬% হল ৬ বছর বা তার কম বয়সী।

## তথ্যসূত্র


বিষয়শ্রেণী:দিল্লির পাড়া
দালো পুরা

**দালো পুরা** () ভারতের ন্যাশনাল ক্যাপিটাল টেরিটোরি অফ দিল্লী রাজ্যের পূর্ব জেলার একটি শহর।

## জনসংখ্যার উপাত্ত
ভারতের ২০০১ সালের আদমশুমারি অনুসারে দালো পুরা শহরের জনসংখ্যা হল ১৩২,৬২৮ জন। এর মধ্যে পুরুষ ৫৪%, এবং নারী ৪৬%।

এখানে সাক্ষরতার হার ৬৫%, । পুরুষদের মধ্যে সাক্ষরতার হার ৭৩%, এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে দালো পুরা এর সাক্ষরতার হার বেশি।

এই শহরের জনসংখ্যার ১৫% হল ৬ বছর বা তার কম বয়সী।

## তথ্যসূত্র


বিষয়শ্রেণী:দিল্লির পাড়া
কিরারি সুলেমান নগর

**কিরারি সুলেমান নগর** (, ), ভারতের ন্যাশনাল ক্যাপিটাল টেরিটোরি অফ দিল্লী রাজ্যের উত্তর পশ্চিম জেলার একটি শহর ।

## জনসংখ্যার উপাত্ত
ভারতের ২০০১ সালের আদমশুমারি অনুসারে কিরারি সুলেমান নগর শহরের জনসংখ্যা হল ১৫৩,৮৭৪ জন। এর মধ্যে পুরুষ ৫৫%, এবং নারী ৪৫%।

এখানে সাক্ষরতার হার ৫৯%, । পুরুষদের মধ্যে সাক্ষরতার হার ৬৯%, এবং নারীদের মধ্যে এই হার ৪৭%। সারা ভারতের সাক্ষরতার হার ৫৯.৫%, তার চাইতে কিরারি সুলেমান নগর এর সাক্ষরতার হার কম।

এই শহরের জনসংখ্যার ২০% হল ৬ বছর বা তার কম বয়সী।

## তথ্যসূত্র


বিষয়শ্রেণী:দিল্লির পাড়া
বিষয়শ্রেণী:নয়াদিল্লি
অসোলা

**অসোলা** (ইংরেজি:Asola), ভারতের দিল্লি জাতীয় রাজধানী অঞ্চলের দক্ষিণ জেলার একটি শহর ।

## জনসংখ্যার উপাত্ত
ভারতের ২০০১ সালের আদমশুমারি অনুসারে অসোলা শহরের জনসংখ্যা হল ৫০০২ জন। এর মধ্যে পুরুষ ৫৬%, এবং নারী ৪৪%।

এখানে সাক্ষরতার হার ৬৬%, । পুরুষদের মধ্যে সাক্ষরতার হার ৭২%, এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে অসোলা এর সাক্ষরতার হার বেশি।

এই শহরের জনসংখ্যার ১৭% হল ৬ বছর বা তার কম বয়সী।

## তথ্যসূত্র


বিষয়শ্রেণী:দিল্লির শহর ও নগর
ইন্দ্রলাল রায়

**ইন্দ্রলাল রায়** (২ ডিসেম্বর ১৮৯৮ - ১৮ জুলাই ১৯১৮) প্রথম ভারতীয় বাঙালি বিমান চালক এবং প্রথম বিশ্বযুদ্ধে অংশগ্রহণকারী একমাত্র ভারতীয় বৈমানিক। তিনি প্রথম বিশ্বযুদ্ধে মিত্রশক্তির পক্ষে যুদ্ধ করেন এবং মৃত্যুবরণ করেন। তিনি ফ্রান্সের পক্ষ হয়ে জার্মানির বিপক্ষে বেশ কয়েকটি সামরিক অভিযানে অংশ নেন এবং যুদ্ধবিমান চালনায় দক্ষতার পরিচয় দেন।

## জীবনী
### প্রাথমিক জীবন
থাম্ব|১৯৯৮ সালে প্রকাশিত ভারতের ডাকটিকিটে ইন্দ্র লাল রায়
ইন্দ্রলাল রায়ের জন্ম ভারতের কলকাতায়। তার পিতা পিয়ারীলাল রায় বরিশাল জেলার লাকুটিয়া অঞ্চলের জমিদার ও আইনজীবী এবং মা ললিতা রায় ছিলেন নারীর ভোটাধিকার আন্দোলনকারী। ভ্রাতা পরেশলাল রায় ছিলেন মুষ্টিযোদ্ধা। শিক্ষা জীবনে তিনি বেশ কয়েকটি বৃত্তি অর্জন করেন। বৈমানিক হিসেবে যোগদানের আগে তিনি সর্বশেষ ব্যালিওল বৃত্তি লাভ করেন। এই বৃত্তি নিয়ে তিনি ইংল্যান্ডের অক্সফোর্ড বিশ্ববিদ্যালয়ে পড়াশোনা করতে যান। ১৯১১ সাল পর্যন্ত তিনি কেনিংস্টনে-এর সেন্টা পল'স স্কুলে পড়াশোনা করেন। তার মূল শিক্ষার প্রায় পুরোভাগই ইংল্যান্ডে।

১৯১৭ সালের এপ্রিল তিনি রয়েল ফ্লাইং কর্‌প্‌সে যোগ দেন। এই ফ্লাইং কোর থেকে ১৯১৭ সালের ৫ জুলাই সেকেন্ড লেফটেণ্যান্ট হিসেবে কমিশন লাভ করেন। এর এক সপ্তাহের মধ্যে ভেন্ড্রোমে প্রশিক্ষণ শুরু করেন। এরপর টার্নবারি-তে বন্দুক চালনা শিক্ষা করেন। অক্টোবর মাসের শেষের দিকে বিমান বাহিনীর ৫৬ স্কোয়াড্রনে যোগ দেন।

### প্রথম বিশ্বযুদ্ধ
কমিশনের পরপরই প্রথম বিশ্বযুদ্ধ শুরু হয়ে যায়। ১৯১৭ সালের ডিসেম্বর মাসে ইন্দ্রলাল ফ্রান্সের পক্ষে জার্মানির বিপক্ষে একটি সামরিক বিমান অভিযানে অংশ নেন। এই অভিযানের সময় তার বিমান জার্মান বিমান কর্তৃক নো ম্যানস ল্যান্ডে ভূপাতিত হয়। তিন দিন পর একটি ব্রিটিশ সেনাদল তাকে উদ্ধার করে ফ্রান্সের ব্রিটিশ সামরিক হাসপাতালে পাঠিয়ে দেয়। সামরিক হাসপাতালের ডাক্তাররা তাকে মৃত ঘোষণা করে মর্গে পাঠিয়ে দেন। পরে তিনি জ্ঞান ফিরে পান। সুস্থ হওয়ার পর আবার বিশ্বযুদ্ধে যোগ দিয়ে নিয়মিত উড্ডয়ন শুরু করেন।

১৯১৮ সালে ৬ জুলাই থেকে তিনি বিমান আক্রমণ শুরু করেন এবং ৯টি জার্মান বিমান ধ্বংস করে বিশেষ কৃতিত্বের পরিচয় দেন। ১৮ জুলাই তারিখে তার বিমান পুনরায় ভূপাতিত হয় এবং তিনি মৃত্যুবরণ করেন।

## রেকর্ড
তিনিই প্রথম ভারতীয় বিমান চালক, যিনি ১৭০ ঘণ্টা বিমান চালানোর রেকর্ড করেছিলেন।

## সম্মাননা
* ইংল্যান্ড সরকার তাকে মরণোত্তর **বিশিষ্ট উড্ডীয় ক্রস** (Distinguished Flying Cross - ডিএফসি) সম্মানে ভূষিত করে।
* কলকাতার ভবানীপুরে ‘ইন্দ্র রায় রোড’ রাস্তাটির নাম তার নামানুসারে করা হয়।

## তথ্যসূত্র

## আরও দেখুন
* প্রথম বিশ্বযুদ্ধ
* রয়েল ফ্লাইং কর্‌প্‌স

বিষয়শ্রেণী:বাঙালি বৈমানিক
বিষয়শ্রেণী:১৮৯৮-এ জন্ম
বিষয়শ্রেণী:১৯১৮-এ মৃত্যু
বিষয়শ্রেণী:কলকাতা জেলার ব্যক্তি
বিষয়শ্রেণী:কলকাতার সামরিক ব্যক্তি
বিষয়শ্রেণী:রয়্যাল ফ্লাইং কোরের কর্মকর্তা
বিষয়শ্রেণী:রাজকীয় বিমান বাহিনী কর্মকর্তা
বিষয়শ্রেণী:বাঙালি হিন্দু
বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা
বিষয়শ্রেণী:প্রথম বিশ্বযুদ্ধে নিহত ব্রিটিশ সামরিক কর্মকর্তা
বিষয়শ্রেণী:বরিশাল সদর উপজেলার ব্যক্তি
বিষয়শ্রেণী:পূর্ববঙ্গের ব্যক্তি
বিষয়শ্রেণী:বরিশাল জেলার সামরিক ব্যক্তি
বিষয়শ্রেণী:সেন্ট পলস স্কুল, লন্ডনে শিক্ষিত ব্যক্তি
মোলার বন্দ

**মোলারবন্দ** () ভারতের ন্যাশনাল ক্যাপিটাল টেরিটোরি অফ দিল্লী রাজ্যের দক্ষিণ পূর্ব দিল্লি জেলার একটি শহর।

## জনসংখ্যার উপাত্ত
ভারতের ২০০১ সালের আদমশুমারি অনুসারে মোলার বন্দ শহরের জনসংখ্যা  ৩৯,২৬৭ জন। এর মধ্যে পুরুষ ৫৬%, এবং নারী ৪৪%। এই শহরের জনসংখ্যার ১৮% হল ৬ বছর বা তার কম বয়সী।

এখানে সাক্ষরতার হার ৬৮%, । পুরুষদের মধ্যে সাক্ষরতার হার ৭৭%, এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে মোলার বন্দ এর সাক্ষরতার হার বেশি।

## তথ্যসূত্র


বিষয়শ্রেণী:দিল্লির পাড়া
নাঙ্গলোই জাট

**নাঙলৈ জাত** () ভারতের ন্যাশনাল ক্যাপিটাল টেরিটোরি অফ দিল্লী রাজ্যের পশ্চিম জেলার একটি শহর।

## জনসংখ্যার উপাত্ত
ভারতের ২০০১ সালের আদমশুমারি অনুসারে নাঙলৈ জাত শহরের জনসংখ্যা হল ১৫০,৩৭১ জন। এর মধ্যে পুরুষ ৫৫%, এবং নারী ৪৫%।

এখানে সাক্ষরতার হার ৬৩%,। পুরুষদের মধ্যে সাক্ষরতার হার ৭১%, এবং নারীদের মধ্যে এই হার ৫৩%। সারা ভারতের সাক্ষরতার হার ৫৯.৫%, তার চাইতে নাঙলৈ জাত এর সাক্ষরতার হার বেশি।

এই শহরের জনসংখ্যার ১৭% হল ৬ বছর বা তার কম বয়সী।

## তথ্যসূত্র

বিষয়শ্রেণী:দিল্লির পাড়া
আলিপুর, দিল্লি

**আলিপুর** (ইংরেজি:AliPur), ভারতের ন্যাশনাল ক্যাপিটাল টেরিটোরি অফ দিল্লী রাজ্যের উত্তর পশ্চিম জেলার একটি শহর ।

## জনসংখ্যার উপাত্ত
ভারতের ২০০১ সালের আদম শুমারি অনুসারে আলি পুর শহরের জনসংখ্যা হল ১৬,৬২৩ জন। এর মধ্যে পুরুষ ৫৮%, এবং নারী ৪২%।

এখানে সাক্ষরতার হার ৬৮%, । পুরুষদের মধ্যে সাক্ষরতার হার ৭৪%, এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে আলি পুর এর সাক্ষরতার হার বেশি।

এই শহরের জনসংখ্যার ১৫% হল ৬ বছর বা তার কম বয়সী।

## তথ্যসূত্র


বিষয়শ্রেণী:দিল্লির পাড়া
ভিয়েতনামের জাতীয় পতাকা

[thumb|right|250px|[চিত্র:FIAV 111111.svg|23px অনুপাত: ২:৩]]
**[[ভিয়েতনাম|ভিয়েতনামের]] জাতীয় পতাকা** "হলুদ তারকা খচিত লাল পতাকা" নামেও পরিচিত। এটি গণতান্ত্রিক ভিয়েতনাম প্রজাতন্ত্রের (উত্তর ভিয়েতনাম) পতাকা হিসাবে ১৯৫৫ সালের ৩০শে নভেম্বর তারিখে গৃহীত হয়। পরে দুই ভিয়েতনামের একত্রিকরণের পরে ১৯৭৬ সালের ২রা জুলাই তারিখ হতে এটি অখণ্ড ভিয়েতনামের পতাকা হিসাবে এটি প্রবর্তিত হয়।

পতাকাটির দৈর্ঘ্যে ও প্রস্থ্যের অনুপাত ২:৩। কেন্দ্রস্থলে একটি হলুদ পাঁচ কোনা তারকা রয়েছে। হলুদ বর্ণটি ভিয়েতনামী জাতির প্রতীক। তারকাটির ৫টি কোনা কৃষক, শ্রমিক, সেনা, বুদ্ধিজীবী, ও ব্যবসায়ীদের প্রতীক।

পতাকাটির নকশা প্রণয়ন করেন ন্‌গুয়েন হু তিএন (ভিয়েতনামীয়: Nguyễn Hữu Tiến), যিনি ১৯৪০ সালের ফরাসি সাম্রাজ্যবাদের বিরুদ্ধে কোচিন-চীনা বিপ্লবে অংশগ্রহণকারী এক জন কম্যুনিস্ট বিপ্লবী ছিলেন। ব্যর্থ হওয়া ঐ বিপ্লবের শেষে অন্য নেতাদের সাথে তাঁকে হত্যা করা হয়।

১৯৪৫ হতে ১৯৫৫ পর্যন্ত উত্তর ভিয়েতনামে ব্যবহার করা পতাকাটি একই গড়নের ছিলো, পার্থক্য ছিলো শুধু তারকাটির আকারে, যা বর্তমানের তারকাটির চাইতে আকারে বড় ছিল।

## তথ্যসূত্র

## আরো দেখুন

## বহিঃসংযোগ
* Vietnam at World Flags Database

বিষয়শ্রেণী:দেশ অনুযায়ী পতাকা
বিষয়শ্রেণী:ভিয়েতনাম
বিষয়শ্রেণী:ভিয়েতনামের জাতীয় প্রতীক
বিষয়শ্রেণী:জাতীয় পতাকা
হোসে সারামাগো

থাম্ব|"ধন্যবাদ হোসে সারামাগো" পোস্টার, লিসবন, অক্টোবর ২০১০
**হোসে সারামাগো** () একজন পর্তুগিজ কথাসাহিত্যিক ‍ছিলেন যিনি ১৯৯৮ খ্রিষ্টাব্দের সাহিত্যে নোবেল পুরস্কার লাভ করেন। পর্তুগালে তার জন্ম ১৯২২ খ্রিষ্টাব্দের নভেম্বর ১৬ তারিখে, এক গ্রামীণ মজুদর পরিবারে। তার মৃত্যু হয় ২০১০ খ্রিষ্টাব্দের ১৮ জুন, ৮৭ বৎসর বয়সে। ১৯৪৭ খ্রিষ্টাব্দে তার প্রথম উপন্যাস *তেরা দো পেকা‘দো (Terra do Pecado)* অর্থাৎ *পাপের জমিন*  প্রকাশিত হয়।  চরম দৈন্যের কারণে ছেলেবেলায় তার যথাযথ প্রাতিষ্ঠানিক শিক্ষা হয় নি; জীবিকার তাগিদে বৃত্তিমূলক প্রশিক্ষণ নিতে হয়েছিল। ১৯৬০ এবং ১৯৭০-এর দশকে তিনি সাংবাদিকতায় জড়িত ছিলেন। ১৯৬৯-এ তিনি পর্তুগিজ কমিউনিস্ট পার্টিতে যোগদান করেছিলেন। তার ১৯৯১ খ্রিষ্টাব্দে প্রকাশিত *উ এভানজেলো সেগুনদো জেসাস ক্রিস্তো (O Evangelho segundo Jesus Cristo)* অর্থাৎ *যে গসপেল* *যিশুখ্রিষ্টকে অনুসরণ করে*  গ্রন্থটি ইয়োরোপীয় ইউনিয়ন সাহিত্য পুরস্কারের জন্য মনোনীত হয়। কিন্তু গির্জার চাপে পর্তুগিজ সরকার এতে বাধ সাধে। অভিমান করে হোসে সারামাগো  কানারি দ্বীপপুঞ্জে স্বোচ্ছানির্বাসনে চলে যান। তিনি হাতে না-লিখে সরাসরি টাইপরাইটারের সাহায্যে বা কম্পিউটারের ওয়ার্ড প্রসেসরে লেখালিখি করতেন।

## তথ্যসূত্র


বিষয়শ্রেণী:নোবেল বিজয়ী সাহিত্যিক
বিষয়শ্রেণী:পর্তুগিজ লেখক
বিষয়শ্রেণী:১৯২২-এ জন্ম
বিষয়শ্রেণী:২০১০-এ মৃত্যু
বিষয়শ্রেণী:২০শ শতাব্দীর নাস্তিক
বিষয়শ্রেণী:২১শ শতাব্দীর নাস্তিক
বিষয়শ্রেণী:লিউকিমিয়ায় মৃত্যু
বিষয়শ্রেণী:২০শ শতাব্দীর ঔপন্যাসিক
বিষয়শ্রেণী:জাদুবাস্তবতাবাদ লেখক
শিয়ালকাঁটা

thumb|শিয়ালকাঁটা গাছ ও ফুল

**আগুনাকাঁটা/শিয়ালকাঁটা** (বৈজ্ঞানিক নাম Argemone mexicana) একটি কাঁটাযুক্ত পপি জাতীয় (প্যাপাভারেসি গোত্রের) গাছ যা মেক্সিকো থেকে বাকি বিশ্বে একটি আগাছা হিসাবে ছড়িয়ে পড়েছে। এর বৈজ্ঞানিক নাম (*আর্জিমোন মেক্সিকানা*) প্রাচীন গ্রিক ভাষার *আর্জিমা* ("ছানি" বা "ক্যাটারাক্ট") থেকে এসেছে। এই গাছের রস চক্ষুরোগের চিকিৎসায় ব্যবহার হত বলে এর নাম দেওয়া হয়েছে *আর্জিমোন*, এবং মেক্সিকোয় পাওয়া যায় বলে *মেক্সিকানা*। এটি একাধারে বিষাক্ত আগাছা এবং ঔষধি গুল্ম।

## অপকারিতা
শিয়ালকাঁটার বীজ দেখতে অনেকটা সর্ষের মতো এবং সেই বীজের তেল দেখতে অনেকটা সর্ষের তেলের মতো, তাই সর্ষের মধ্যে এর ভেজাল ব্যবহার হয়। ভোজ্যতেলের শিয়ালকাঁটার তেলের ভেজালের মাত্রা ১% এর বেশি হলে বিষক্রিয়া দেখা যেতে পারে। ১৯৭৭ সালে কলকাতায় একবার এর বিষক্রিয়ার প্রাদুর্ভাব হয়েছিল। ১৯৯৮ সালে উত্তর ভারতে দিল্লীর আশেপাশে প্রায় আড়াই হাজার লোকের ভোজ্যতেলের মধ্যে ভেজালের কারণে একবার এই বিষক্রিয়া দেখা দেয় এবং অন্ততঃ ৬৫ জন মারা যায়।। এই বিষক্রিয়ার লক্ষণ শরীরে জল জমে যাওয়া (ড্রপ্সি) তাই এই অবস্থার নাম "এপিডেমিক ড্রপ্সি"। শিয়ালকাঁটার তেলের মধ্যে অবস্থিত বিষাক্ত উপক্ষারগুলির মধ্যে দুটি হল স্যাঙ্গুইনারিন (Sanguinarine) ও ডাইহাইড্রোস্যাঙ্গুইনারিন (dihydrosanguinarine)। স্যাঙ্গুইনারিন সঠিক কীভাবে কাজ করে তা সম্পূর্ণ পরিষ্কার না হলেও এই উপক্ষার অনেকটা ডিজিটালিস বা ওউয়াবেন-এর মত কোষপর্দায় অবস্থিত সোডিয়াম-পটাশিয়াম-এটিপিএজ পাম্পকে বন্ধ করে দেয়। এই ক্রিয়া স্বল্প মাত্রায় হলে কোষে ক্যালসিয়াম বেড়ে যায় ফলে হৃদযন্ত্রের সংকোচন বাড়িয়া এটি ডিজিটালিসের মত ড্রপ্সির ওষুধ হিসাবে কাজ করতে পারে। এই জন্যে এই গাছটির ওষধি গাছ হিসাবে ব্যবহার ছিল। কিন্তু এর মাত্রা বেশি হলে রক্তবাহের দেওয়ালের ছিদ্রগুলি বড় হয়ে রক্তরস বেশি পরিমাণে আন্তঃকোষীয় স্থানে বের হয়ে যায় ও এটি নিজেই ড্রপ্সির কারণ হয়ে দাঁড়ায়।

thumb|স্যাঙ্গুইনারিন

## তথ্যসূত্র


বিষয়শ্রেণী:বিষাক্ত উদ্ভিদ
বিষয়শ্রেণী:আগাছা
বিষয়শ্রেণী:ভেজাল
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
জনি ব্রাভো

**জনি ব্রাভো** কার্টুন নেটওয়ার্কের জন্য ভ্যান পারটিভল দ্বারা নির্মিত একটি আমেরিকান অ্যানিমেটেড টেলিভিশন সিরিজ। এর মূল চরিত্র জনি ব্রাভো। সুঠাম দেহী একজন বোকা তরুন।

## ভয়েস কাস্ট

## তথ্যসূত্র

## বহিঃসংযোগ
* 

বিষয়শ্রেণী:কার্টুন চরিত্র
বিষয়শ্রেণী:ইংরেজি ভাষার টেলিভিশন অনুষ্ঠান
গওহর জামিল

**গওহর জামিল** (১৯২৫ - ২১ সেপ্টেম্বর ১৯৮০) বাংলাদেশের একজন প্রখ্যাত নৃত্যশিল্পী ও জাগো আর্ট সেন্টারের প্রতিষ্ঠাতা। তার পূর্বনাম ছিল **গণেশচন্দ্র নাগ**। ১৯৫২ সালে ইসলাম ধর্ম গ্রহণ করে নাম নেন গওহর জামিল।

১৯২৭ সালে বিক্রমপুর বর্তমানে মুন্সীগঞ্জের সিরাজদিখান গ্রামের বিখ্যাত নাগ পরিবারে জন্মগ্রহণ করেন। মাত্র আট বছর বয়সে বিখ্যাত নৃত্যশিল্পী কালু নায়েরের শিকারী নৃত্য দেখে গওহর জামিল শিল্পী হতে উদ্ধুদ্ধ হন এবং ১৯৩৫ সাল থেকে ১৯৫৪ সাল পর্যন্ত ভাস্কর দেব, রবিশংকর, উদয় শংকর, বুলবুল চৌধুরীর নিকট নৃত্য শিখেন। ১৯৬২ সাকে ভারতের মারুথাপার পিনাই ও রামনারায়ণ মিশ্রের নিকট ভারত নাট্যম ও কথ্যক নৃত্যে পাঠ নেন। ১৯৫০ সালে সাংস্কৃতিক সংস্থা কলা ভবন ও ১৯৫৯ সালে জাগো আর্ট সেন্টার প্রতিষ্ঠা করেন। ১৯৫২ সালে প্রখ্যাত নৃত্যশিল্পী ও অভিনেত্রী রওশন জামিলকে বিয়ে করেন এবং ইসলাম ধর্ম গ্রহণ করেন।

১৯৮০ সালের ২১ সেপ্টেম্বর সড়ক দূর্ঘটনায় ৫২ বছর বয়সে নিহত হন।

## তথ্যসূত্র

বিষয়শ্রেণী:বাংলাদেশী নৃত্যশিল্পী
বিষয়শ্রেণী:মুন্সীগঞ্জ জেলার ব্যক্তি
বিষয়শ্রেণী:বাংলাদেশে সড়ক দুর্ঘটনায় মৃত্যু
বিষয়শ্রেণী:১৯২০-এর দশকে জন্ম
বিষয়শ্রেণী:১৯৮০-এ মৃত্যু
বিষয়শ্রেণী:একুশে পদক বিজয়ী
বিষয়শ্রেণী:আধুনিক নৃত্যশিল্পী
শ্রীলঙ্কার জাতীয় পতাকা

[thumb|250px|right|[চিত্র:FIAV 110100.svg|23px অনুপাত: ১:২]]
thumb|250px|right|সিলোনের জাতীয় পতাকা ১৯৪৮-১৯৫১
**[[শ্রীলঙ্কা|শ্রীলঙ্কার]] জাতীয় পতাকাকে** বলা হয়ে থাকে সিংহ খচিত পতাকা। এর মাঝখানে রয়েছে দণ্ডায়মান স্বর্ণ সিংহ, যা ডান দিকে থাবাতে একটি তরবারী ধরে আছে। সিংহটি রক্তিম পটভূমির কেন্দ্রে রয়েছে, এবং এই চতুষ্কোণের চারটি কোনে চারটি সোনালী বো-পাতা রয়েছে। রক্তিম চতুষ্কোণের চারিদিকে হলুদ বর্ণের কিনারা আছে। খুঁটির দিকে রয়েছে সমান্তরাল দুটি উলম্ব ডোরা অংশ, যার একটি গেরুয়া এবং অন্যটি সবুজ। পতাকাটি শ্রীলঙ্কার প্রথম প্রধানমন্ত্রী ডি এস সেনানায়েকের গঠিত একটি কমিটি ১৯৫০ সালে যে সুপারিশ প্রদান করে, তার ভিত্তিতে গৃহীত হয়।

## তথ্যসূত্র

বিষয়শ্রেণী:শ্রীলঙ্কা
বিষয়শ্রেণী:শ্রীলঙ্কার জাতীয় প্রতীক
আবেলীয় গ্রুপ

থাম্ব|আবেলীয় গ্রুপ (২,২,২,২) - একটি চতুর্মাত্রিক ঘনক
গণিতে, একটি **আবেলীয় গ্রুপ** (Abelian group) যাকে একটি কম্যুটেটিভ গ্রুপও বলা হয়, এমন একটি গোষ্ঠী যেখানে দুটি গ্রুপ উপাদানে গ্রুপ অপারেশন প্রয়োগের ফলাফল তাদের লেখার ক্রম উপর নির্ভর করে না। অর্থাৎ, গ্রুপ অপারেশন কম্যুটেটিভ। একটি অপারেশন হিসাবে যোগ করার সাথে সাথে, পূর্ণসংখ্যা এবং বাস্তব সংখ্যাগুলি আবেলিয়ান গোষ্ঠী গঠন করে এবং একটি অ্যাবেলিয়ান গোষ্ঠীর ধারণাকে এই উদাহরণগুলির একটি সাধারণীকরণ হিসাবে দেখা যেতে পারে। আবেলিয়ান গোষ্ঠীর নামকরণ করা হয়েছে ১৯ শতকের প্রথম দিকের গণিতবিদ নিলস হেনরিক অ্যাবেলের নামে।

যদি G এই বিনিময় বিধি অনুসরণ করে:

 (a \circ b  )  = (b \circ a  ), সকল a, b-এর জন্য যেখানে  a, b \in G ।

এই নিবন্ধের বাকী অংশে G দিয়ে একটি আবেলীয় গ্রুপকে নির্দেশ করা হবে।

G-এর প্রতিটি উপগ্রুপ (subgroup) একটি অব্যয় উপগ্রুপ (normal subgroup)।

G-এর সমস্ত সসীম মাত্রার উপাদান (elements of finite order) একটি উপগ্রুপ T গঠন করে, যার বিভাজন গ্রুপ (factor group) G/T-তে অভেদ e ছাড়া সসীম মাত্রার আর কোন উপাদান নেই। T-কে G-এর (গরিষ্ঠ) মোচড় উপগ্রুপ (torsion subgroup) বলা হয়।

যদি G=T হয়, তবে আবেলীয় গ্রুপ G-কে একটি মোচড় গ্রুপ (torsion group) বা পর্যায়বৃত্ত গ্রুপ (periodic group) বলা হয়।

যদি T={e} হয়, তবে G-কে বলা হয় মোচড়-মুক্ত (torsion free)।

যদি G≠T এবং T≠{e} হয়, তবে G-কে মিশ্র (mixed) বলা হয়।

যদি একটি মোচড় গ্রুপ G-এর প্রতিটি উপাদানের মাত্রা কোন নির্দিষ্ট মৌলিক সংখ্যা p-এর ঘাত হয়, তবে G-কে একটি আবেলীয় p-গ্রুপ (Abelian p-group) বা প্রাথমিক আবেলীয় গ্রুপ (primary Abelian group) বলা হয়।

একটি আবেলীয় মোচড় গ্রুপ হল প্রাথমিক আবেলীয় গ্রুপগুলোর প্রত্যক্ষ সমষ্টি (direct sum)। অর্থাৎ আবেলীয় মোচড় গ্রুপের আলোচনা প্রাথমিক আবেলীয় গ্রুপগুলোর আলোচনা দিয়েই সম্ভব।

## আরও দেখুন
* গ্রুপ (গণিত)

## তথ্যসূত্র

বিষয়শ্রেণী:গ্রুপ তত্ত্ব
গানপাউডার প্লট

**গানপাউডার প্লট** (Gunpowder Plot) ব্রিটেনের রাজা ১ম জেমস-কে হত্যার ব্যর্থ ষড়যন্ত্র। ১৬০৫ সালের ৫ই নভেম্বর ব্রিটিশ পার্লামেন্ট ভবন গানপাউডার বিস্ফোরণের সাহায্যে ধ্বংস করার পরিকল্পনা করা হয়। কিন্তু এক চক্রান্তকারী গাই ফক্‌স (Guy Fawkes) ধরা পড়ে যায় এবং নির্যাতনের ফলে সে অন্যান্য চক্রান্তকারীদের নাম ফাঁস করে দেয়। বিচারে গাই ফক্‌স ও অন্যান্যদের ফাঁসি হয়। ব্রিটেনে ও অন্যান্য কমনওয়েলথ দেশে আজও ৫ই নভেম্বর গাই ফক্‌স দিবস হিসেবে পালিত হয়।

## বহিঃসংযোগ

* The Gunpowder Plot Society
* The Gunpowder Plot (Website exploring the history of the plot for younger users)
* The Gunpowder Plot (House of Commons Information Sheet)
* What If the Gunpowder Plot Had Succeeded?
* A contemporary account of the executions of the plotters
* Interactive Guide: Gunpowder Plot  Guardian Unlimited
* Website of a crew member of ITV's ''Exploding the Legend'' programme, with a photograph of the explosion
* Mark Nicholls, *The Gunpowder Plot*, Oxford Dictionary of National Biography online (accessed 07 November 2010)

বিষয়শ্রেণী:ষড়যন্ত্র
জলহস্তী

**জলহস্তী** (বৈজ্ঞানিক নাম: *Hippopotamus amphibius*) আফ্রিকার একটি বৃহৎ তৃণভোজী স্তন্যপায়ী প্রাণী। গ্রিক শব্দ *হিপ্পো* (ঘোড়া) এবং *পোটামোস* (নদী) থেকে এর নামকরণ করা হয়েছে, যার অর্থ “নদীর ঘোড়া”। পৃথিবীর অন্যতম বৃহৎ স্থলচর স্তন্যপায়ী প্রাণী হিসেবে প্রাপ্তবয়স্ক জলহস্তীর ওজন সাধারণত ১,৩০০ থেকে ৩,২০০ কিলোগ্রাম পর্যন্ত হতে পারে। এরা মূলত আফ্রিকার বিভিন্ন নদী, হ্রদ এবং জলাভূমি অঞ্চলে বসবাস করে এবং দিনের বেশিরভাগ সময় পানিতে ডুবে থেকে শরীর ঠান্ডা রাখে।

## গুরুত্ব
পরিবেশগত ভারসাম্য রক্ষায় জলহস্তীর গুরুত্বপূর্ণ ভূমিকা রয়েছে। তারা জলজ উদ্ভিদ নিয়ন্ত্রণে সাহায্য করে এবং তাদের চলাচলের ফলে নদীর তলদেশে পুষ্টি উপাদান ছড়িয়ে পড়ে, যা অন্যান্য প্রাণী ও উদ্ভিদের জন্য উপকারী। জল ও স্থলভাগের মধ্যে পুষ্টি চক্র বজায় রাখতে জলহস্তী বিশেষ ভূমিকা পালন করে থাকে।

## সংরক্ষণ
মে ২০০৬ সালে, জলহস্তীকে আইইউসিএন লাল তালিকায় একটি ঝুঁকিপূর্ণ (Vulnerable) প্রজাতি হিসেবে প্রকৃতি সংরক্ষণের জন্য আন্তর্জাতিক ইউনিয়ন (আইইউসিএন) চিহ্নিত করে। তখন জলহস্তীর মোট সংখ্যা ছিল ১,২৫,০০০ থেকে ১,৫০,০০০ এর মধ্যে। আইইউসিএন ১৯৯৬ সালের পর থেকে এই বিষয়ে অধ্যয়ন করে চিহ্নিত করেছিল যে এদের আনুমানিক সংখ্যা ৭% থেকে ২০% পর্যন্ত কমেছে। মূলত চোরাশিকার, অবৈধ বাণিজ্য এবং আবাসস্থল ধ্বংসের কারণে জলহস্তীর অস্তিত্ব বর্তমানে হুমকির মুখে রয়েছে।
এছাড়া প্রতি বছর ১৫ ফেব্রুয়ারি বিশ্বজুড়ে ‘বিশ্ব জলহস্তী দিবস’ (World Hippo Day) পালিত হয়। এই দিবসটির মূল লক্ষ্য হলো এই অসাধারণ এবং বিপন্ন আধা-জলজ স্তন্যপায়ী প্রাণী সম্পর্কে সচেতনতা বৃদ্ধি করা এবং তাদের অস্তিত্ব রক্ষায় পদক্ষেপ নেওয়া।

## বিশিষ্ট উল্লেখ
* বাংলাদেশে জলহস্তীর প্রাকৃতিক বসবাস নেই। তবে বিভিন্ন চিড়িয়াখানায় সংরক্ষিত পরিবেশে জলহস্তী পালন করা হয়, যেখানে দর্শনার্থীরা এই প্রাণীটিকে কাছ থেকে দেখার সুযোগ পান। চিড়িয়াখানায় জলহস্তীর জন্য কৃত্রিম জলাধার এবং নিরাপদ আবাসস্থল তৈরি করা হয় যাতে তারা স্বাভাবিক আচরণ বজায় রাখতে পারে।

*এই প্রাণীর নামে ভারতীয় নৌবাহিনীর পূর্ব নৌসেনা কম্যান্ড-এর যুদ্ধ জাহাজ **INS জলশ্ব**-র নামকরণ করা হয়েছে।

## চিত্রশালা

Nijlpaard.jpg
Hippo skull dark.jpg
Lightmatter hippo.jpg
HippoSkelLyd2.png
Hippo at dawn.jpg 

## তথ্যসূত্র

বিষয়শ্রেণী:স্তন্যপায়ী প্রাণী
বিষয়শ্রেণী:আফ্রিকার স্তন্যপায়ী
বিষয়শ্রেণী:যুগ্ম ক্ষুরযুক্ত চতুষ্পদ
বিষয়শ্রেণী:ক্ষুরযুক্ত চতুষ্পদ
বিষয়শ্রেণী:১৭৫৮-এ বর্ণিত স্তন্যপায়ী
বিষয়শ্রেণী:সাহারা-নিম্ন আফ্রিকার প্রাণিকুল
বিষয়শ্রেণী:তৃণভোজী স্তন্যপায়ী প্রাণী
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
লেবাননের জাতীয় পতাকা

right|thumb|220px|লেবাননের জাতীয় পতাকা
**[[লেবানন|লেবাননের]] জাতীয় পতাকা** দুইটি অনুভূমিক লাল অংশ ও তাদের মাঝে একটি সাদা অংশ নিয়ে গঠিত। সাদা ডোরাকৃতির অংশটি উচ্চতায় লাল অংশগুলির দ্বিগুণ। সাদা অংশের কেন্দ্রে পতাকার মধ্যস্থলে একটি সবুজ বর্ণের সিডার গাছের ছবি আছে, যা উপরের ও নিচের লাল অংশদুটিকে স্পর্শ করে আছে। পতাকাটি ১৯৪৩ সালের ৭ই ডিসেম্বর হতে প্রবর্তন করা হয়।

বিষয়শ্রেণী:দেশ অনুযায়ী পতাকা
বিষয়শ্রেণী:লেবানন
বিষয়শ্রেণী:লেবাননের জাতীয় প্রতীক
বিষয়শ্রেণী:এশিয়ার পতাকা
বিষয়শ্রেণী:জাতীয় পতাকা
দাঁত খড়কে

thumb|কাঠের দাঁত খড়কে
দাঁতের খাঁজে বা ফাঁকে আটকানো খাবারের টুকরো ইত্যাদি খুঁচিয়ে পরিষ্কার করার জন্য ব্যবহৃত ছুঁচালো কাঠি। সাধারণতঃ নরম কাঠ বা প্লাস্টিক দিয়ে তৈরি হয়। খাবার পরেই বেশি ব্যবহার করা হয়।

## সুবিধা
দাঁতে গভীর গর্ত থাকলে দাঁত মেজেও অনেক সময় খাবারের অবশিষ্ট টুকরো থেকে যেতে পারে। সেই ক্ষেত্রে খড়কে কাঠি খুব সুবিধাজনক।

## সম্ভাব্য বিপদ
# মাড়ি খুঁচিয়ে ফেললে রক্তপাত।
# দাঁতে ফুটো (ডেন্টাল ক্যারিস) আগে থেকে থেকে থাকলে তার ভঙ্গুর দেওয়াল ভেঙে ফুটো বড় হয়ে যাওয়া।
# কাঠের খড়কে ভেঙে দাঁতের ফাঁকে আটকে যাওয়া।

বিষয়শ্রেণী:দন্ত স্বাস্থ্য
বিষয়শ্রেণী:মুখের স্বাস্থ্যবিধি
স্টেফান বানাখ

**স্টেফান বানাখ** (৩০ মার্চ, ১৮৯২ – ৩১ আগস্ট, ১৯৪৫) একজন পোলীয় গণিতবিদ ছিলেন, যিনি ফাংশনাল বিশ্লেষণে অবদানের জন্য বিখ্যাত। ১৯৩২ সালে লেখা তার *থিওরি দেস অপারেশন্‌স লিনেয়ারিস* (লিনিয়ার অপারেশন থিওরি) গবেষণাপত্রে দেয়া তত্ত্বের ব্যাখ্যা পরবর্তীকালে এই সংক্রান্ত বহু কাজের প্রেরণা হিসাবে কাজ করে।

## প্রাথমিক জীবন
স্টেফান বানাখ ১৮৯২ সালের ৩০শে মার্চ তারিখে তৎকালীন অস্ট্রিয়া-হাঙ্গেরির ক্রাকৌয়ের সেন্ট লাজারুস জেনারেল হাসপাতালে জন্মগ্রহণ করেন। তার পিতা স্টেফান গ্রেকজেক এবং মাতা কাতার্জিনা বানাখ দুজনেই ছিলেন পোদালে অঞ্চলের। গ্রেকজেক ছিলেন অস্ট্রো-হাঙ্গেরীয় সেনাবাহিনীর একজন সৈন্য। বানাখের মা সম্পর্কে তেমন কিছু জানা যায় নি।

## অবদান
[thumb|center|350px|একটি বলের দুইটি অভিন্ন বলে রূপান্তর - [বানাখ–তার্স্কি প্যারাডক্স।]]
বানাখের গবেষণাপত্র ১৯২০ সালে সম্পন্ন হয় এবং ১৯২২ সালে প্রকাশিত হয়, যেখানে তিনি ফাংশনাল বিশ্লেষণের ভিত্তি গড়ে তুলেন। বানাখ তার গবেষণাপত্রে *ক্লাস ই-স্পেস* নিয়ে আলোচনা করেন, যা তিনি তার ১৯৩২ সালে প্রকাশিত *থিওরি দেস অপারেশন্‌স লিনেয়ারিস* বইয়ে নাম পরিবর্তন করে রাখেন *স্পেসেস অফ টাইপ বি*। তার প্রণীত তত্ত্ব বানাখ স্পেসেস নামে পরিচিতি লাভ করে।

হান–বানাখ থিওরম, ফাংশনাল বিশ্লেষণের একটি অন্যতম তত্ত্ব।

* বানাখ–তার্স্কি প্যারাডক্স
* বানাখ–স্টেইনহাউজ থিওরম
* বানাখ–আলাউগলো থিওরম
* বানাখ–স্টোন থিওরম

## তথ্যসূত্র

## গ্রন্থপঞ্জি
* 
* 
* 
* 
* 
* 
* 
* 
* 
* 

## বহিঃসংযোগ
* Page devoted to Stefan Banach
* 
* 

বিষয়শ্রেণী:১৮৯২-এ জন্ম
বিষয়শ্রেণী:১৯৪৫-এ মৃত্যু
বিষয়শ্রেণী:২০শ শতাব্দীর পোলীয় গণিতবিদ
বিষয়শ্রেণী:পোলিশ একাডেমি অফ লার্নিংয়ের সদস্য
বিষয়শ্রেণী:ইউক্রেন ন্যাশনাল একাডেমি অফ সায়েন্সেসের সদস্য
বিষয়শ্রেণী:এলভিভ পলিটেকনিকের প্রাক্তন শিক্ষার্থী
বিষয়শ্রেণী:ক্রাকৌয়ের ব্যক্তিত্ব
বিষয়শ্রেণী:এলভিভের ব্যক্তিত্ব
আইজাক ব্যারো

**আইজাক ব্যারো** () (১৬৩০—৪ই মে, ১৬৭৭) ছিলেন একজন ইংরেজ গণিতবিদ যিনি স্পর্শক নির্ণয়ের একটি পদ্ধতি আবিষ্কার করেন ও ১৬৭০ সালে তা প্রকাশ করেন। তাঁর এই পদ্ধতি বর্তমান অন্তরকলনবিদ্যায় ব্যবহৃত হয়। তিনিই প্রথম ব্যক্তি যিনি উপলব্ধি করতে পেরেছিলেন যে, কোনো বক্ররেখার কোনো বিন্দুতে স্পর্শক নির্ণয় করা এবং বক্ররেখার নিম্নস্থ ক্ষেত্রফল নির্ণয় করা দুটি আলাদা প্রক্রিয়া। কেমব্রিজ বিশ্ববিদ্যালয়ের প্রধান পদ থেকে অবসর গ্রহণের পর তাঁর পরামর্শে ছাত্র আইজাক নিউটন ওই পদে আসীন হন। তিনি ছিলেন প্রথম লুকাসিয়ান অধ্যাপক।

## বিস্তারিত দেখুন

* *"A Short Account of the History of Mathematics" (4th edition, 1908)*, ডব্লু ডব্লু রাউস বল''

## তথ্যসূত্র

## বহিঃসংযোগ
* 
* 
* The Master of Trinity  at Trinity College, Cambridge
* Geometrical Lectures
* Correspondence of Scientific Men of the Seventeenth Century

বিষয়শ্রেণী:ইংরেজ গণিতবিদ
বিষয়শ্রেণী:১৬৩০-এ জন্ম
বিষয়শ্রেণী:১৬৭৭-এ মৃত্যু
বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী
বিষয়শ্রেণী:রয়েল সোসাইটির আসল সভ্য
বিষয়শ্রেণী:ওয়েস্টমিনস্টার অ্যাবিতে সমাধিস্থ
বিষয়শ্রেণী:১৭শ শতাব্দীর ইংরেজ গণিতবিদ
টমাস বেইজ

**টমাস বেইজ** () (আনুমানিক ১৭০২—১৭ই এপ্রিল, ১৭৬১) একজন ইংরেজ গণিতবিদ যিনি সম্ভাবনার উপর কাজের জন্য বিখ্যাত। তার দেওয়া উপপাদ্যের উপর ভিত্তি করে পরিসংখ্যানিক অনুমানের (Statistical inference) একটি পদ্ধতি উদ্ভাবিত হয়। এই বিষয়ের উপর তার গবেষণাপত্র তার মৃত্যুর পরে ১৭৬৩ সালে প্রকাশিত হয়।

## তথ্যসূত্র

বিষয়শ্রেণী:ইংরেজ গণিতবিদ
বিষয়শ্রেণী:১৭০২-এ জন্ম
বিষয়শ্রেণী:১৭৬১-এ মৃত্যু
বিষয়শ্রেণী:পরিসংখ্যানবিদ
বিষয়শ্রেণী:বেইজীয় পরিসংখ্যান
বিষয়শ্রেণী:১৮শ শতাব্দীর প্রাবন্ধিক
বিষয়শ্রেণী:১৭০১-এ জন্ম
বিষয়শ্রেণী:১৮শ শতাব্দীর দার্শনিক
বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইংরেজ দার্শনিক
বিষয়শ্রেণী:ইংরেজ পরিসংখ্যানবিদ
বিষয়শ্রেণী:রয়েল সোসাইটির সভ্য
বিষয়শ্রেণী:ধর্মের দার্শনিক
ফ্রিডরিশ ভিলহেল্ম বেসেল

**ফ্রিডরিশ ভিলহেল্ম বেসেল** () (জুলাই ২২, ১৭৮৪ – মার্চ ১৭, ১৮৪৬) জার্মান জ্যোতির্বিজ্ঞানী এবং গণিতবিদ যিনি গণিতে এক বিশেষ ধরনের ফাংশনের উপর বড় অবদান রাখেন, যে ফাংশনগুলিকে বর্তমানে তার নামানুসারে বেসেল ফাংশন (Bessel functions) নামে ডাকা হয়। এই ফাংশনগুলি কিছু বিশেষ অন্তরক সমীকরণে (differential equations) ব্যবহৃত হয় এবং পদার্থবিজ্ঞান ও প্রকৌশলবিদ্যায় প্রাথমিক ফাংশনগুলির (elementary functions) পরে সম্ভবত এই ফাংশনগুলিই সবচেয়ে বেশি দেখতে পাওয়া যায়।
## বহিঃসংযোগ
* 
* 

বিষয়শ্রেণী:১৭৮৪-এ জন্ম
বিষয়শ্রেণী:১৮৪৬-এ মৃত্যু
বিষয়শ্রেণী:জার্মান জ্যোতির্বিজ্ঞানী
বিষয়শ্রেণী:জার্মান গণিতবিদ
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:ফরাসি বিজ্ঞান একাডেমির সদস্য
বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য
বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য
জঁ রোবের আরগঁ

**জঁ রোবের আরগঁ** () (জুলাই ১৮, ১৭৬৮ - আগস্ট ১৩, ১৮২২) সুইজারল্যান্ডে জন্মগ্রহণকারী গণিতবিদ। তিনি (গাউস এবং অন্যান্য অনেকের মতো) জটিল সংখ্যাসমূহের একটি জ্যামিতিক উপস্থাপন পদ্ধতি উদ্ভাবন করেন। তার নাম থেকেই আরগঁ চিত্র (Argand diagram) নামটি এসেছে।

## বহিঃসংযোগ
* 
* রোবের আরগঁ, *[http://gallica.bnf.fr/ BNF Essai sur une manière de représenter des quantités imaginaires dans les constructions géométriques]*, ২য় সংস্করণ, গথিয়ে ভিলার, পারি (১৮৭৪)
* জঁ রোবের আরগঁ, জীবনী on ''s9.com'' 

বিষয়শ্রেণী:১৭৬৮-এ জন্ম
বিষয়শ্রেণী:১৮২২-এ মৃত্যু
বিষয়শ্রেণী:জটিল সংখ্যা
বিষয়শ্রেণী:সুইজারল্যান্ডীয় গণিতবিদ
মাইকেল ফ্রান্সিস আটিয়া

স্যার **মাইকেল ফ্রান্সিস আটিয়া** () (২২শে এপ্রিল, ১৯২৯ - ১১ জানুয়ারি, ২০১৯) ছিলেন একজন ব্রিটিশ গণিতবিদ যিনি টপোগণিত, জ্যামিতি, গাণিতিক বিশ্লেষণ, তুরীয় তত্ত্ব, অন্তরক অপারেটর এবং কোয়ান্টাম ফিল্ড তত্ত্বের উপর গুরুত্বপূর্ণ অবদান রেখেছেন। আটিয়া কে-তত্ত্ব, সূচকের তত্ত্ব, স্থিরীকৃত বিন্দু তত্ত্ব (fixed point), বীজগাণিতিক জ্যামিতি এবং সহ-বোরত্ব(cobordism) তত্ত্বে গবেষণার জন্য বিখ্যাত।

## সম্মাননা ও পুরস্কার
* ফিল্ডস পদক, ১৯৬৬
* রয়েল মেডেল, ১৯৬৮
* ডি মর্গান মেডেল, ১৯৮০
* কপলি পদক, ১৯৮৮

## সম্মানসূচক ডিগ্রি
{|
| valign="top" |

* Bonn University of Bonn
* ওয়ারউইক বিশ্ববিদ্যালয় 
* ডারহাম বিশ্ববিদ্যালয়
* ইউনিভার্সিটি অব সেন্ট অ্যান্ড্রুজ 
* ডাবলিন বিশ্ববিদ্যালয়
* শিকাগো বিশ্ববিদ্যালয় 
* কেমব্রিজ বিশ্ববিদ্যালয় 
* এডিনবরা বিশ্ববিদ্যালয়
* এসেক্স বিশ্ববিদ্যালয়
* লন্ডন বিশ্ববিদ্যালয় 
* সাসেক্স বিশ্ববিদ্যালয় 
| valign="top" |
* Ghent University
* রীডিং বিশ্ববিদ্যালয়
* হেলসিঙ্কি বিশ্ববিদ্যালয় 
* University of Salamanca
* Université de Montréal 
* Wales 
* Lebanon 
* কুইন্স বিশ্ববিদ্যালয়
* Keele University
* বার্মিংহাম বিশ্ববিদ্যালয়
| valign="top" | 
* University of Manchester Institute of Science and Technology 
* ব্রাউন বিশ্ববিদ্যালয়
* Heriot–Watt University
* Oxford 
* Chinese University of Hong Kong 
* The Open University
* American University of Beirut 
* The Technical University of Catalonia 
* Leicester University

বিষয়শ্রেণী:১৯২৯-এ জন্ম
বিষয়শ্রেণী:ব্রিটিশ গণিতবিদ
বিষয়শ্রেণী:আবেল পুরস্কারপ্রাপ্ত গণিতবিদ
বিষয়শ্রেণী:ফিল্ডস পদক বিজয়ী
বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রয়েল সোসাইটির সভাপতি
বিষয়শ্রেণী:কপলি পদক বিজয়ী
বিষয়শ্রেণী:ডি মর্গান পদক বিজয়ী
বিষয়শ্রেণী:আবেল পুরস্কার বিজয়ী
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:২০১৯-এ মৃত্যু
বিষয়শ্রেণী:২০শ শতাব্দীর ব্রিটিশ গণিতবিদ
বিষয়শ্রেণী:২১শ শতাব্দীর ব্রিটিশ গণিতবিদ
বিষয়শ্রেণী:এডিনবরা বিশ্ববিদ্যালয়ের শিক্ষক
বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী
বিষয়শ্রেণী:ব্রিটিশ মানবতাবাদী
বিষয়শ্রেণী:আমেরিকান ম্যাথমেটিকাল সোসাইটির সভ্য
বিষয়শ্রেণী:রয়েল সোসাইটির সভ্য
বিষয়শ্রেণী:রয়েল সোসাইটি অব এডিনবার্গের সভ্য
বিষয়শ্রেণী:রুশ বিজ্ঞান অ্যাকাডেমির বিদেশী সদস্য
বিষয়শ্রেণী:নাইটস ব্যাচেলর
বিষয়শ্রেণী:ফরাসি বিজ্ঞান একাডেমির সদস্য
বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য
বিষয়শ্রেণী:রয়েল পদক বিজয়ী
বিষয়শ্রেণী:স্কটিশ বংশোদ্ভূত ইংরেজ ব্যক্তি
বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য
পাইথন (দ্ব্যর্থতা নিরসন)

**পাইথন** বলতে বোঝানো হতে পারে -
* পাইথন - এক প্রজাতির বৃহদাকার সাপ; 
* পাইথন (প্রোগ্রামিং ভাষা) - কম্পিউটারের একটি উচ্চস্তরের প্রোগ্রামিং ভাষা।
এমিল আর্টিন

থাম্ব|ডান|এমিল আর্টিন
**এমিল আর্টিন** () (৩রা মার্চ, ১৮৯৮ - ২০শে ডিসেম্বর, ১৯৬২) অস্ট্রীয় গণিতবিদ। ভিয়েনায় তার জন্ম হয়। তিনি ভিয়েনা, লাইপ্‌ৎসিশ ও গ্যোটিঙেন বিশ্ববিদ্যালয়ে পড়াশোনা করেন। ১৯২৩ থেকে ১৯৩৭ সাল পর্যন্ত তিনি হামবুর্গ বিশ্ববিদ্যালয়ে শিক্ষকতা করেন। ১৯৩৭ সালে তিনি নাৎসি জার্মানি ত্যাগ করে আমেরিকায় পাড়ি জমান এবং সেখানে নটরডেম, ইন্ডিয়ানা ও প্রিন্সটন বিশ্ববিদ্যালয়ে অধ্যাপনা করেন। ১৯৪৮ সালে তিনি জার্মানিতে ফিরে যান এবং হার্ট অ্যাটাকে মৃত্যুর আগ পর্যন্ত হামবুর্গ বিশ্ববিদ্যালয়ে শিক্ষকতা করেন।

আর্টিন বিংশ শতাব্দীর অন্যতম প্রধান বীজগণিতবিদ ছিলেন। বীজগাণিতিক সংখ্যাতত্ত্ব, বিশেষ করে ক্লাস ফিল্ড তত্ত্বের ওপর কাজ করেন। গালোয়ার সম্প্রসারণের জন্য একটি L-ফাংশন উপস্থাপন করেন। তিনি ব্রেইড তত্ত্ব-ও প্রতিষ্ঠা করেন।

তার আর্মেনিয়ান পদবি ছিল আর্টিনিয়ান যা সংক্ষিপ্ত করে আর্টিন করা হয়েছিল। 

## তথ্যসূত্র

বিষয়শ্রেণী:গণিতবিদ
বিষয়শ্রেণী:অস্ট্রীয় গণিতবিদ
বিষয়শ্রেণী:১৮৯৮-এ জন্ম
বিষয়শ্রেণী:১৯৬২-এ মৃত্যু
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:২০শ শতাব্দীর মার্কিন গণিতবিদ
বিষয়শ্রেণী:জার্মানিতে অস্ট্রীয় প্রবাসী
বিষয়শ্রেণী:প্রিন্সটন বিশ্ববিদ্যালয়ের শিক্ষক
বিষয়শ্রেণী:ভিয়েনার বিজ্ঞানী
বিষয়শ্রেণী:মিশিগান বিশ্ববিদ্যালয়ের শিক্ষক